**Datum: 04.07.2024. SAOPŠTENJE ZA MEDIJE**

**Festival srpskog folklora i ove godine uz podršku kompanije m:tel**

Ansambl narodnih igara i pjesama „Veselin Masleša“, ove godine organizuje deveti po redu Festival srpskog folklora u Banjaluci.

U dva festivalska dana, 5. i 6. jula 2024. godine, publiku očekuju koncerti kulturno-umjetničkih društava iz Banjaluke, Gradiške, Novog Grada, te Toronta.

Prvi koncert pod nazivom „Djeca su vojska najjača“, održaće se 5. jula u Narodnom pozorištu Republike Srpske u Banjaluci s početkom u 19 časova.

U subotu 6. jula, posjetioci će u Sportskoj dvorani „Borik“, s početkom u 20 časova, imati priliku da pogledaju koncert izvođačkih ansambala – SCA „Oplenac“ Toronto, Folklorni ansambl KC „Vrbas“, KUD „Una“ Novi Grad i ANIP „Veselin Masleša“, Banjaluka.

Kompanija m:tel i ove godine stoji uz Festival srpskog folklora, pružajući podršku još jednoj manifestaciji koja njeguje tradiciju i kulturno nasljeđe.

Ključne riječi: mtel, Festival srpskog folklora  
Izvor fotografije: m:tel PR